Klik på videoen herover for at se en reportage fra skunk-huset

To mænd er blevet anholdt tirsdag og fremstilet i grundlovsforhør i forbindelse med en ransagning af et hus i Frederikshavn tirsdag formiddag. I huset fandt politiet store mængder skunk planter. De to personer er sigtet efter straffelovens paragraf 191om produktion af euforiserende stoffer til formål for salg. Det skriver Nordjyske.dk

- Vi har fundet det, som vi vil kalde et traditionelt skunkhus - det vil sige et gartneri med planter, lamper og masser af varme, siger politikommissær Jens Møller Søgaard fra Nordjyllands Politi til Nordjyske.

De to mænd på 21 og 22 år nægter sig skyldige.

Politiet han under ransagningen fundet og beslaglagt mere end 500 planter og derudover 60 kilo færdigt skunk.

Politiet slog til mod skunklaboratoriet på baggrund af et tip.

Ekstra Bladets mand på stedet erfarer, at der er blevet hældt sulfo i ventilationsanlægget for at naboerne og forbipasserende ikke skulle bemærke de 'særlige aktiviteter' inde i huset.

Huset ligger i udkanten af Frederikshavn og var formentlig lejet. Ejeren kendte angiveligt intet til de ulovlige aktiviteter.

Ekstra Bladet har gennem eftermiddagen og aftenen prøvet at få en kommentar fra politikommissær Jens Møller Søgaard uden held.